CELEX: 62020TN0485
Language: fi
Date: 2020-08-05 00:00:00
Title: Asia T-485/20: Kanne 5.8.2020 – Junqueras i Vies v. parlmentti

14.9.2020   
            
            
               FI
            
            
               Euroopan unionin virallinen lehti
            
            
               C 304/25
            
         
      Kanne 5.8.2020 – Junqueras i Vies v. parlmentti
      (Asia T-485/20)
      (2020/C 304/30)
      Oikeudenkäyntikieli: espanja
      
         Asianosaiset
      
      
         Kantaja: Oriol Junqueras i Vies (Sant Joan de Vilatorrada, Espanja) (edustaja: asianajaja A. Van den Eynde Adroer)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta kumoamaan Euroopan parlamentin / Directorate General for Finance – Directorate for Members’ Financial and Social Entitlements päätöksen, joka on annettu tiedoksi 7.5.2020 päivätyllä Didier KLETHIn kirjeellä ja jossa todetaan, että Euroopan parlamentin jäsenelle Oriol Junqueras i Viasille voidaan Euroopan parlamentin jäsenten asemaa koskevien sääntöjen 10 artiklan nojalla maksaa palkkaa vain ajanjaksolta 25.9.2019–2.1.2020, ja velvoittamaan vastaajan korvaamaan oikeudenkäyntikulut.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu unionin tuomioistuimen suuren jaoston asiassa C-502/19, Junqueras Vies, esitetyn ennakkoratkaisukysymyksen osalta 19.12.2019 antaman tuomion virheelliseen soveltamiseen siltä osin kuin Junquerasilla katsotaan kyseisen tuomion mukaan olevan Euroopan parlamentin jäsenen asema 13.6.2019 lähtien, minkä vuoksi mainitun vuoden 1976 Euroopan vaalisäädöksen 7 artiklan toisessa kohdassa säädetyn yhteensopimattomuusperusteen soveltamisedellytykset eivät tuomion mukaan olleet täyttyneet.
               
            
                  2)
               
               
                  Toinen kanneperuste, joka perustuu siihen, että tässä tapauksessa vuoden 1976 Euroopan vaalisäädöksen 7 artiklan toisen kohdan muu kuin kaavamainen tulkinta on tarpeen siltä osin kuin Junquerasia on estetty aineellisesti ja fyysisesti ja vastoin hänen tahtoaan luopumasta Congreso de los Diputadosin (edustajainhuone, Espanja) jäsenen tehtävästään ja alkamasta hoitamaan täysimääräisesti Euroopan parlamentin jäsenen tehtäväänsä, koska parlamentti ei ole ryhtynyt ajoissa toimenpiteisiin suojatakseen Junquerasin koskemattomuutta.
               
            
                  3)
               
               
                  Kolmas kanneperuste, joka perustuu siihen, että tässä tapauksessa vuoden 1976 Euroopan vaalisäädöksen 7 artiklan toisen kohdan aineellinen ja muu kuin kaavamainen tulkinta on tarpeen siltä osin kuin yhteensopimattomuusperusteen aineelliset soveltamisedellytykset eivät olleet täyttyneet, koska Junquerasilta on jatkuvasti otettu pois mahdollisuus hoitaa edustajainhuoneen jäsenen tehtävää ja häneltä on pidätetty kaikki muut oikeudet ja niihin liittyvät palkkiot ja koska hänet on pysytetty lisäksi vastoin hänen tahtoaan mainitussa tehtävässä, koska häntä on fyysisesti ja aineellisesti ja vastoin hänen tahtoaan estetty luopumasta siitä siten, että hän voisi aloittaa hoitamaan täysimääräisesti tehtäväänsä Euroopan parlamentin jäsenenä.